3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์ของกลุ่มบริษัท

สำหรับกลุ่มผลิตภัณฑ์หลักๆ ของกลุ่มบริษัทฯ สามารถแบ่งได้เป็น 5 กลุ่มใหญ่ๆ ดังนี้

-   กลุ่มผลิตภัณฑ์เหล็กเส้นกลมและเหล็กเส้นข้ออ้อย

-   กลุ่มผลิตภัณฑ์เหล็กชนิดเกลียวรับแรงดึงสูง

-   กลุ่มผลิตภัณฑ์เหล็กเพลา

-   กลุ่มผลิตภัณฑ์เหล็กรูปพรรณ

-   กลุ่มผลิตภัณฑ์เหล็กแท่งยาว

1. ผลิตภัณฑ์เหล็กเส้นกลมและเหล็กเส้นข้ออ้อย (Steel Bar)

กลุ่มบริษัทฯ ผลิตและจำหน่ายเหล็กเส้นกลม (Round Bar)
ตามมาตรฐานอุตสาหกรรมโดยมีขนาดของเส้นผ่านศูนย์กลาง 6 - 40 มม. ความยาว 10 - 12
เมตร ที่ชั้นคุณภาพ SR24 และเหล็กเส้นข้ออ้อย (Deformed Bar) ขนาดเส้นผ่านศูนย์กลาง 10 -
63.5 มม. ความยาว 10 - 12 เมตร ที่ชั้นคุณภาพ SD30 SD40 และ SD50
โดยเหล็กแต่ละชั้นคุณภาพจะมีความแตกต่างกันในส่วนประกอบทางเคมีและคุณสมบัติทางกล
ซึ่งได้ผ่านการรับรองคุณภาพมาตรฐานจากอุตสาหกรรมทั้งภายในและต่างประเทศ
และสามารถนำไปใช้ในงานก่อสร้างได้ตามคุณลักษณะและคุณภาพที่ลูกค้าต้องการ

ในส่วนของผลิตภัณฑ์เหล็กเส้นเสริมคอนกรีตของกลุ่มบริษัทฯ
ซึ่งจัดเป็นวัสดุสำคัญในโครงสร้างคอนกรีตทุกชนิด
การใช้งานของเหล็กเส้นเสริมคอนกรีตประเภทและขนาดต่างๆ
จะขึ้นอยู่กับแบบและโครงสร้างของสิ่งปลูกสร้างนั้นๆ ซึ่งกลุ่มบริษัทฯ
สามารถตอบสนองความต้องการของการก่อสร้างได้ครอบคลุมทุกประเภทด้วยผลิตภัณฑ์อันหลากหลายจากเครื่องจักรอันทันสมัย
ทำให้สามารถตอบสนองความต้องการของลูกค้าได้ในทุกระดับMILL
นอกจากผลิตภัณฑ์เหล็กเส้นดังกล่าว กลุ่มบริษัทฯ ยังได้ผลิต เหล็กเส้นข้ออ้อยชนิดเกลียว ภายใต้ชื่อ
One Bar
ซึ่งเป็นนวัตกรรมล่าสุดของเหล็กเส้นข้ออ้อยที่ได้รับการพัฒนาเพื่อแก้ปัญหาของการต่อเหล็กด้วยการเชื่อมทาบแบบดั้งเดิม
เหล็กเส้นข้ออ้อยชนิดเกลียว หรือ One Bar
ผ่านการผลิตด้วยกระบวนการรีดร้อนโดยบั้งข้ออ้อยให้มีลักษณะเป็นเกลียวเพื่อให้สามารถต่อเหล็กได้ตลอดทั้งเส้น
ซึ่งจะสร้างความแข็งแรงให้แก่จุดเชื่อมต่อของเหล็กเส้นมากกว่าการกัดเกลียวบนเนื้อเหล็กหรือการเชื่อมทาบซึ่งเป็นวิธีการที่ทำให้สิ้นเปลืองเหล็กจำนวนมาก
นอกจากนี้ การใช้ One Bar ยังจะช่วยประหยัดเวลาและลดต้นทุนในการก่อสร้างได้อีกด้วย
โดยสามารถใช้แทนเหล็กเส้นข้ออ้อยทั่วไป ทั้งนี้เหล็กเส้นข้ออ้อยของกลุ่มบริษัทฯ มีให้เลือกที่ 2
ระดับชั้นคุณภาพ คือ SD 40 และ SD 50 ก่อสร้างได้ตามมาตรฐาน มอก.24-2548

2. กลุ่มผลิตภัณฑ์เหล็กเส้นข้ออ้อยชนิดเกลียวรับแรงดึงสูง (High Tensile Thread Steel
Bar)

กลุ่มบริษัทฯ สามารถผลิตเหล็กเส้นข้ออ้อยชนิดเกลียวรับแรงดึงสูงได้ตามมาตรฐานสากล ASTMA
722 ISO 6934-5
เพื่อใช้ในงานก่อสร้างขนาดใหญ่และงานทางธรณีวิทยาที่ต้องการความแข็งแรงและสามารถรับแรงดึงสูงได้มากเป็นพิเศษ
รวมถึงการก่อสร้างอาคารที่ต้องการการป้องกันแผ่นดินไหว

เหล็กเส้นข้ออ้อยชนิดเกลียวรับแรงดึงสูง มีลักษณะเป็นเหล็กเส้นข้ออ้อยชนิดเกลียวตลอดทั้งเส้น
สามารถต่อกันได้ด้วยข้อต่อที่ผลิตขึ้นโดยเฉพาะ (Coupler)
เช่นเดียวกับเหล็กเส้นข้ออ้อยชนิดเกลียว (One Bar)
โดยผลิตภัณฑ์ดังกล่าวสามารถรองรับน้ำหนักและแรงดึงสูง
จึงเหมาะสำหรับงานก่อสร้างขนาดใหญ่ที่ต้องการรับแรงดึงสูงเป็นพิเศษกว่างานก่อสร้างทั่วไป เช่น
งานก่อสร้างรถไฟฟ้า สะพาน อุโมงค์ ท่าเรือน้ำลึก เขื่อนกักเก็บน้ำ เป็นต้น โดยปัจจุบันกลุ่มบริษัทฯ
เป็นผู้ผลิตเหล็กเส้นข้ออ้อยชนิดเกลียวรับแรงดึงสูงเพียงรายเดียวในประเทศที่สามารถผลิตเหล็กดังกล่าวได้ตามมาตรฐานสากล

3. กลุ่มผลิตภัณฑ์เหล็กเพลา (Rolled Steel)

เหล็กเพลา คือ เหล็กคุณภาพสูงที่ผ่านกระบวนการรีดร้อนและดึงเย็น มีรูปร่างหลายลักษณะทั้งกลม
เหลี่ยม และแบน ใช้สำหรับการผลิตชิ้นส่วนและอะไหล่เครื่องจักรกลทางการเกษตร
อุตสาหกรรมยานยนต์ และอุตสาหกรรมเฟอร์นิเจอร์ กลุ่มผลิตภัณฑ์เหล็กเพลาประกอบด้วย

3.1 เหล็กเพลาดำ เป็นเหล็กที่ผ่านกระบวนการรีดร้อน
สามารถนำไปใช้เป็นวัตถุดิบในการขึ้นรูปร้อนเพื่อผลิตชิ้นส่วนเครื่องจักรหรือนำไปกลึงให้เป็นรูปร่างตามความต้องการ
เหล็กเพลาดำมีรูปร่างหลายแบบทั้งกลม เหลี่ยม และแบน
โดยเหล็กเพลาดำชนิดกลมมีขนาดเส้นผ่านศูนย์กลางตั้งแต่ 12-50 มม.
ชนิดเหลี่ยมมีลักษณะเป็นสี่เหลี่ยมจัตุรัส ขนาด 0.500 นิ้ว 0.625 นิ้ว และ 0.750 นิ้ว
ส่วนชนิดแบนมีลักษณะเป็นสี่เหลี่ยมผืนผ้ามีหลายขนาดตามความต้องการของลูกค้าโดยมีชั้นคุณภาพและมาตรฐานเช่นเดียวกับเหล็กเหลี่ยม

3.2 เหล็กเพลาขาว เป็นการนำเหล็กเพลาดำกลมมาดึงเย็น (Cold Drawn)
จนได้เหล็กเพลาสีขาวกลม เพื่อเพิ่มความแข็งแรงและให้ผิวเหล็กเรียบสวย มันเงา
ซึ่งสามารถนำไปเป็นชิ้นส่วนสำเร็จรูปในส่วนประกอบเครื่องจักรและอุปกรณ์
หรือทำเกลียวเพื่อยึดชิ้นส่วนต่างๆ ในเครื่องจักร หรือนำไปกลึงเปลี่ยนรูปร่างตามความต้องการ

4. กลุ่มผลิตภัณฑ์เหล็กรูปพรรณ (Structural Steel)

บริษัทฯ เป็นผู้ผลิตและจำหน่ายเหล็กรูปพรรณลักษณะต่างๆ อาทิเช่น เหล็กรีดร้อนชนิดม้วน (Hot
Rolled Coil - HRC) เหล็กตัดขนาดต่างๆ พร้อมกันนี้กลุ่มบริษัทฯ
ยังมีการผลิตเหล็กที่ใช้ในงานโครงสร้างชนิดต่างๆตาม มาตรฐานผลิตภัณฑ์
อุตสาหกรรมเหล็กโครงสร้างรูปพรรณขึ้นรูปเย็น (มอก.1228-2549)
โดยมีลักษณะผลิตภัณฑ์ดังต่อไปนี้

4.1 เหล็กรีดร้อนชนิดม้วน Hot rolled coil (HRC) กลุ่มบริษัทฯ จำหน่ายเหล็กรีดร้อนชนิดม้วน
(Hot Rolled Coil - HRC) ให้แก่ผู้ค้าส่งเหล็กและลูกค้าที่ประกอบธุรกิจโรงงานเหล็ก
เพื่อนำไปแปรรูปเป็นชิ้นงานเหล็กประเภทต่างๆ ต่อไป อาทิเช่น เหล็กแผ่น เหล็กรูปตัวซี
เหล็กแบนตัด เหล็กโครงสร้างรูปพรรณ เป็นต้น
เหล็กรีดร้อนชนิดม้วนที่นิยมใช้กันโดยทั่วไปมีขนาดความกว้างอยู่ที่ 4 ฟุต และ 5 ฟุต
โดยมีความหนาแตกต่างกันตามประเภทของชิ้นงานเหล็กที่จะนำไปผลิต

4.2 เหล็กตัดขนาดต่างๆ และเหล็กโครงสร้าง (Cut steel and structural steel)
กลุ่มบริษัทฯ รับผลิตและจำหน่ายเหล็กตัดในรูปแบบต่างๆ ตามความต้องการของลูกค้า
ด้วยเครื่องจักรที่มีประสิทธิภาพ โดยกลุ่มผลิตภัณฑ์เหล็กตัดและเหล็กโครงสร้างแบ่งออกเป็น 5
ประเภท ได้แก่

4.2.1 เหล็กม้วนแถบเล็ก (Slitting Coil) เหล็กม้วนแถบเล็ก คือ
การนำเหล็กรีดร้อนชนิดม้วนมาผ่านกระบวนการตัดด้วยเครื่องจักรตามความกว้างที่ลูกค้ากำหนด
โดยบริษัทฯ สามารถตัดเหล็กม้วนแถบเล็กที่มีขนาดหน้ากว้างตั้งแต่ 50 - 500 มม.
เมื่อตัดแล้วจะม้วนกลับคืนเพื่อจำหน่ายแก่ลูกค้า ทั้งนี้
เหล็กม้วนแถบเล็กมักนิยมนำไปแปรรูปเป็นผลิตภัณฑ์เหล็กประเภทอื่นๆ อาทิเช่น เหล็กรูปตัวซี
เหล็กฉาก และท่อเหล็ก เป็นต้น

4.2.2 เหล็กแผ่น (Steel Sheet)
ผลิตภัณฑ์เหล็กแผ่นได้มาจากการนำเหล็กรีดร้อนชนิดม้วนมาคลี่และตัดเป็นแผ่นด้วยเครื่องตัดเหล็ก
(Cutting Machine) ในขนาดความกว้างและความยาวที่แตกต่างกันออกไปตามที่ลูกค้าต้องการ
โดยขนาดเหล็กแผ่นที่มีขนาดและรูปร่างตามมาตรฐาน คือ 4 x 8 ฟุต 5 x 10 ฟุต และ 5 x 20
ฟุต ความหนา 1.2 - 12.00 มม. 2.90 – 12.00 มม. และ 2.90 -12.00 มม.ตามลำดับ
ซึ่งปัจจุบัน ผลิตภัณฑ์เหล็กแผ่นนิยมนำไปใช้ในอุตสาหกรรมแปรรูปผลิตภัณฑ์เหล็ก
รวมถึงอุตสาหกรรมยานยนต์

4.2.3 เหล็กแบนตัด (Flat Plate) เหล็กแบนตัด คือ
การนำเหล็กรีดร้อนมาตัดให้ได้ขนาดและรูปร่างตามที่ลูกค้ากำหนด โดยจะมีความยาวมาตรฐานที่ 6
เมตร และมีขนาดกว้างอยู่ที่ 1 นิ้ว ถึง 44 นิ้ว ที่ความหนา 1.90 ถึง 12 มม.
เหล็กแบนตัดสามารถนำไปแปรรูปเป็นผลิตภัณฑ์ได้หลากหลาย อาทิเช่น ตะแกรง ประตูรั้ว
วัสดุตกแต่งภายใน รวมทั้งใช้เป็นวัตถุดิบสำคัญในอุตสาหกรรมต่างๆ เช่น อุตสาหกรรมยานยนต์
การผลิตเฟอร์นิเจอร์ อุตสาหกรรมชิ้นส่วนต่างๆ เป็นต้น

4.2.4 เหล็กรูปตัวซี ( Lip - Channel Steel)
เป็นผลิตภัณฑ์เหล็กซึ่งมีรูปร่างหน้าตัดคล้ายตัวอักษร C ในการผลิตจะนำเหล็กม้วนแถบเล็ก
(Slitting Coil) ที่ตัดตามขนาดมาขึ้นรูปในลักษณะตัวอักษร C
ด้วยเทคโนโลยีการขึ้นรูปเย็นแบบพับและแบบรีด โดยมีความหนาและความกว้างของปีกแตกต่างกัน
เพื่อเพิ่มความหลากหลายต่อการใช้งานของลูกค้า
โดยปกตินั้นเหล็กรูปตัวซีจะถูกนำมาใช้ในงานก่อสร้างในส่วนโครงสร้างหลังคาเป็นส่วนใหญ่

4.2.5 ท่อเหล็ก (Steel Pipe) กลุ่มบริษัทฯ ผลิตและจำหน่ายทั้งท่อเหล็กกลม ท่อเหลี่ยม
และท่อแบน โดยทั้ง 3 ชนิดล้วนแล้วแต่เป็นวัสดุสำคัญในอุตสาหกรรมต่างๆ มากมาย
ไม่ว่าจะเป็นอุตสาหกรรมก่อสร้าง อุตสาหกรรมเฟอร์นิเจอร์ หรืออุตสาหกรรมยานยนต์ นอกจากนี้
ยังสามารถนำไปดัดแปลงปรับใช้กับอุตสาหกรรมอื่นๆ ได้อีกหลากหลายตามความต้องการของลูกค้า
ท่อเหล็กทรงกลมมีขนาดเส้นผ่านศูนย์กลางตั้งแต่ 1 นิ้ว ถึง 4 นิ้ว ความหนาตั้งแต่ 1.2 มม. ถึง
3.25 มม. ที่ความยาวมาตรฐาน 6 เมตร ส่วนท่อทรงเหลี่ยมมีขนาด 1 x 1 นิ้ว ถึง 4 x 4 นิ้ว
ความหนาตั้งแต่ 1.2 มม. ถึง 3 มม. ที่ความยาวมาตรฐาน 6 เมตร และท่อทรงแบน มีขนาด 2
x 1 นิ้ว ถึง 2 x 6 นิ้ว ความหนาตั้งแต่ 1.20 มม. ถึง 3 มม.

5. กลุ่มผลิตภัณฑ์เหล็กแท่งยาว (Billet)

เป็นผลิตภัณฑ์ใหม่ที่กลุ่มบริษัทฯ สามารถผลิตเหล็กแท่งยาว (Billet)
สำหรับใช้เป็นวัตถุดิบในกระบวนการผลิตเหล็กเส้น เหล็กเส้นข้ออ้อย
และผลิตภัณฑ์เหล็กคุณภาพสูงประเภทอื่นๆ ทั้งในระดับใช้งานทั่วไป อาทิงานก่อสร้าง
และในระดับคุณภาพพิเศษ อาทิ อุตสาหกรรมต่อเนื่อง เช่น การผลิตสลิง ลวดเชื่อม ชิ้นส่วนยานยนต์
ทั้งนี้กลุ่มผลิตภัณฑ์เหล็กแท่งยาว (Billet) ของกลุ่มบริษัทมีขนาดและรูปร่างตามมาตรฐาน
โดยมีขนาดหน้าตัด อยู่ที่130 mm x130 mm 150 mm x150 mm และตามความยาวที่ลูกค้าต้องการ
เช่น ที่ความยาว 6 เมตร 10 เมตร และ 12 เมตร

3.2 ภาวะอุตสาหกรรมเหล็กในตลาดโลก

จากการเปิดเผยตามข้อมูลของสมาคมเหล็กโลกหรือ World Steel Association
เปิดเผยการสำรวจ พบว่า การบริโภคเหล็กดิบที่เพิ่มขึ้นส่วนใหญ่มาจาก เอเชีย และอเมริกาเหนือ
ซึ่งในปี 2555 ในเอเชียมีการผลิตเหล็กดิบ 1,012.7 ล้านตัน เพิ่มขึ้น 2.6%
เมื่อเทียบกับปีก่อนหน้า โดยประเทศจีนผลิตได้มากที่สุดอยู่ที่ 716.5 ล้านตัน เพิ่มขึ้น 3.1%
เมื่อเทียบกับปี 2554 อันดับสองญี่ปุ่นผลิตเหล็กดิบได้ 107.2 ล้านตัน ลดลง 0.3% จากปี 2554
อันดับสามเกาหลีใต้ผลิตเหล็กดิบได้ 69.3 ล้านตัน เพิ่มขึ้น 1.2% จากปีก่อนหน้า
ส่วนอเมริกาเหนือผลิตเหล็กดิบได้ 121.9 ล้านตัน เพิ่มขึ้น 2.5%เมื่อเทียบกับปี 2554
โดยสหรัฐอเมริกาผลิตเหล็กดิบได้ 88.6 ล้านตัน เพิ่มขึ้น 2.5% เมื่อเทียบกับปีก่อนหน้า
ขณะที่การผลิตเหล็กดิบในสหภาพยุโรปและอเมริกาใต้ลดลงในปี 2555 เมื่อเทียบกับปี 2554
โดยในสหภาพยุโรปผลิตเหล็กดิบได้ 169.4 ล้านตัน ลดลง 4.7% เทียบกับปี 2554
ขณะที่อเมริกาใต้ผลิตเหล็กดิบได้ 46.9 ล้านตัน ลดลง 3.0% เมื่อเทียบกับปี 2554

สำหรับราคาเหล็กและเหล็กกล้าในปี 2555 ที่ได้มีการปรับตัวลงนั้น
เนื่องจากอุตสาหกรรมเหล็กกล้าของจีนมีกำลังการผลิตที่มากกว่าความต้องการบริโภคของตลาด
จึงส่งผลให้มีการแข่งขันกันอย่างสูง ซึ่งสถานการณ์ดังกล่าว ทำให้ราคาเหล็กปรับตัวลง
แต่อย่างไรก็ตาม ในช่วงท้ายของปี สถานการณ์ของราคาเหล็กเริ่มดีขึ้น
โดยราคาเหล็กกล้าปรับตัวสูงขึ้นอย่างต่อเนื่อง
สอดคล้องกับความต้องการบริโภคที่เพิ่มขึ้นในช่วงเวลาเดียวกัน
ซึ่งในการคาดการณ์อตุสาหกรรมเหล็กปี 2556 คาดว่าปัจจัยด้านลบ
ในความไม่แน่นอนของเศรษฐกิจโลก
และวิกฤตหนี้สาธารณะในกลุ่มสหภาพยุโรปจะยังคงส่งผลเสียต่อการบริโภคเหล็ก
ส่วนปัจจัยบวกคาดว่าตลาดเกิดใหม่ในอาเซียนจะเติบโตได้ดี
การบริโภคเหล็กโดยรวมของโลกจะยังขยายตัวได้ ซึ่งมองว่าตลาดเกิดใหม่ในกลุ่ม BRIC (บราซิล
รัสเซีย อินเดีย และจีน) จะเป็นตลาดสำคัญในการเติบโตของตลาดโลก

3.3 ภาวะอุตสาหกรรมเหล็กไทย

อุตสาหกรรมเหล็กถือเป็นอุตสาหกรรมหลักพื้นฐานของประเทศไทยรองรับการใช้งานในอุตสาหกรรมต่อเนื่องต่างๆ
ภายในประเทศ โดยมีปริมาณการใช้งานในประเทศเฉลี่ยมากกว่า 10 ล้านตันต่อปี
อีกทั้งยังมีการผลิตเพื่อส่งออกไปยังต่างประเทศ
โดยมีการส่งออกไปยังภูมิภาคอาเซียนมากเป็นอันดับหนึ่ง
อย่างไรก็ตามไทยเองยังต้องพึ่งพาการนำเข้าเหล็กจากต่างประเทศทั้งในรูปแบบผลิตภัณฑ์กึ่งสำเร็จรูป
และผลิตภัณฑ์สำเร็จรูป รวมไปจนถึงวัตถุดิบในการผลิต เช่น เศษเหล็ก เป็นต้น

สถานการณ์เหล็กโดยรวมในปี 2555 เมื่อเทียบกับระยะเดียวกันของปีก่อน
พบว่าปริมาณการผลิตเหล็กและเหล็กกล้า ลดลง ร้อยละ 3.13
เนื่องจากเป็นผลมาจากการนำเข้าเหล็กชนิดที่เติมธาตุโบรอนในกลุ่มเหล็กแผ่นจากประเทศจีนเพิ่มมากขึ้น
สำหรับความต้องการใช้ในประเทศ เพิ่มขึ้น ร้อยละ 12.24 เมื่อเทียบกับช่วงเดียวกันของปีก่อน
โดยเป็นผลมาจากความต้องการใช้ในประเทศของเหล็กทรงแบน เพิ่มขึ้น ร้อยละ 14.07
เนื่องจากการขยายตัวของอุตสาหกรรมยานยนต์
สำหรับเหล็กทรงยาวมีปริมาณการใช้ในประเทศเพิ่มขึ้น ร้อยละ 8.58
เนื่องจากการเร่งก่อสร้างโครงการรถไฟฟ้าสายต่างๆ และอสังหาริมทรัพย์มีการขยายตัวเพิ่มมากขึ้น
สำหรับมูลค่าและปริมาณการนำเข้าเหล็กและเหล็กกล้าที่สำคัญในปี 2555 มีจำนวนประมาณ
320,749 ล้านบาท และ 11,426,330เมตริกตัน โดยมูลค่าการนำเข้าเพิ่มขึ้น ร้อยละ 11.23
ปริมาณการนำเข้าเพิ่มขึ้นร้อยละ 5.84 มูลค่าและปริมาณการส่งออกเหล็กและเหล็กกล้าที่สำคัญในปี
2555 มีจำนวนประมาณ 37,304 ล้านบาท และ 1,117,105 เมตริกตัน
โดยมูลค่าและปริมาณการส่งออกลดลง ร้อยละ 7.16 และ 10.37 ตามลำดับ

การผลิต

ปริมาณการผลิตเหล็กและเหล็กกล้าที่สำคัญในปี 2555 มีประมาณ 6,720,606 เมตริกตัน
(ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
เหล็กแผ่นเคลือบและท่อเหล็กเพื่อไม่ให้เกิดการนับซ้ำ) ลดลง ร้อยละ 3.13
เมื่อเทียบกับช่วงเดียวกันของ

ปีก่อน และเมื่อพิจารณาในรายผลิตภัณฑ์ พบว่า ผลิตภัณฑ์ที่มีการผลิตลดลงมากที่สุดในช่วงนี้ คือ
ผลิตภัณฑ์เหล็กกึ่งสำเร็จรูปลดลง ร้อยละ 24.31 แต่เหล็กทรงยาว เพิ่มขึ้นเล็กน้อย ร้อยละ 0.84
ในขณะที่เหล็กทรงแบนลดลง ร้อยละ 1.41 โดยเหล็กแผ่นเคลือบอื่นๆ เพิ่มขึ้นมากที่สุด ร้อยละ
22.06 รองลงมาคือเหล็กแผ่นรีดเย็น เพิ่มขึ้น ร้อยละ 13.37 และเหล็กแผ่นเคลือบสังกะสี เพิ่มขึ้น
ร้อยละ 6.54
เนื่องจากอุตสาหกรรมยานยนต์ซึ่งเป็นผู้ใช้ที่สำคัญมีการผลิตที่ขยายตัวเพิ่มมากขึ้นจากนโยบายรถยนต์คันแรกของรัฐบาล
แต่ในส่วนของเหล็กแผ่นรีดร้อนกลับมีการผลิตที่ลดลง ร้อยละ -10.38
เนื่องจากสถานการณ์การแข่งขันในอุตสาหกรรมเหล็กโลกที่สูงขึ้น จึงทำให้ผู้ผลิตรายใหญ่ เช่น จีน
ส่งเหล็กราคาถูกเข้ามาแข่งขันในตลาดเหล็กไทยเพิ่มมากขึ้นนอกจากนี้
ยังเป็นผลมาจากการนำเข้าเหล็กกล้าที่เจือธาตุโบรอนที่ยังมีอยู่อย่างต่อเนื่อง
โดยเหล็กกล้าเจือที่นำเข้านั้นเป็นผลิตภัณฑ์เหล็กที่มีลักษณะของการนำไปใช้งานที่เหมือนกับกลุ่มเหล็กกล้าคาร์บอน
แต่ผู้นำเข้าระบุว่าเป็นกลุ่มเหล็กกล้าเจือจึงไม่ต้องเสียภาษีนำเข้า จากที่ต้องเสียภาษีนำเข้าในอัตรา
5% ถ้าระบุว่าเป็นเหล็กกล้าคาร์บอน จึงทำให้ผู้ผลิตไทยไม่สามารถแข่งขันทางด้านราคาได้
รายละเอียดตามตารางที่ 1

ตารางที่ 1 : ปริมาณการผลิตเหล็กและเหล็กกล้าที่สำคัญปี 2555 เทียบกับปี 2554

หน่วย : เมตริกตัน

  ----------------------------- ------------ ----------- ------------------
  ผลิตภัณฑ์                        2555         2554        อัตราการเปลี่ยนแปลง
                                                         (ร้อยละ)

  ผลิตภัณฑ์เหล็กกึ่งสำเร็จรูป           3,328,496    4,397,443   -24.31
  (Semi-finished Product)                                

  เหล็กทรงยาว (Long Products)    3,762,706    3,731,191   0.84

  เหล็กทรงแบน (Flat Products)    5,599,465    5,679,394   -1.41

  เหล็กแผ่นรีดร้อน (Hot-rolled      2,957,899    3,300,313   -10.38
  Flat)                                                  

  เหล็กแผ่นรีดเย็น (Cold-rolled     1,755,491    1,548,425   13.37
  Flat)                                                  

  เหล็กแผ่นเคลือบ (Coated steel)   886,075      830,656     6.67

  - เหล็กแผ่นเคลือบสังกะสี           224,490      210,714     6.54
  (Galvanized Sheet)                                     

  - เหล็กแผ่นเคลือบดีบุก (Tin        352,262      366,510     -3.89
  plated)                                                

  - เหล็กแผ่นเคลือบโครเมียม (Tin    178,234      171,483     3.94
  free)                                                  

  - อื่นๆ (Other coated Tin free) 309,323      253,427     22.06

  ท่อเหล็ก (Pipes & Tubes)        N/A          N/A         N/A

  รวม                           6,720,606    6,937,525   -3.13
  ----------------------------- ------------ ----------- ------------------

หมายเหตุ* : ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดร้อน เหล็กแผ่นเคลือบ และท่อเหล็ก
เพื่อไม่ให้เกิดการนับซ้ำ

การใช้ในประเทศ

ปริมาณการใช้เหล็กและเหล็กกล้าในประเทศที่สำคัญในปี 2555 ประมาณ 16,614,116 เมตริกตัน
(ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
เหล็กแผ่นเคลือบและท่อเหล็กเพื่อไม่ให้เกิดการนับซ้ำ) เพิ่มขึ้น ร้อยละ 12.24
เมื่อเทียบกับช่วงเดียวกันของปีก่อน โดยเป็นผลมาจากความต้องการใช้ในประเทศของเหล็กทรงแบน
เพิ่มขึ้น ร้อยละ 14.07 เนื่องจากการขยายตัวของอุตสาหกรรมยานยนต์
สำหรับเหล็กทรงยาวมีปริมาณการใช้ในประเทศเพิ่มขึ้น ร้อยละ 8.58
เนื่องจากการเร่งก่อสร้างโครงการรถไฟฟ้าสาย และอสังหาริมทรัพย์มีการขยายตัวเพิ่มมากขึ้น

การนำเข้า-การส่งออก

การนำเข้า มูลค่าและปริมาณการนำเข้าเหล็กและเหล็กกล้าที่สำคัญในปี 2555 มีจำนวนประมาณ
320,749 ล้านบาท และ 11,426,330 เมตริกตัน โดยมูลค่าการนำเข้าเพิ่มขึ้น ร้อยละ 11.23
ปริมาณการนำเข้าเพิ่มขึ้นร้อยละ 5.84 ผลิตภัณฑ์ที่มี

มูลค่าการนำเข้าเพิ่มขึ้นมากที่สุดเมื่อเทียบกับช่วงเดียวกันของปีก่อน ได้แก่ เหล็กกึ่งสำเร็จรูปอื่น
เพิ่มขึ้นร้อยละ 49.04 เหล็กแท่งแบน เพิ่มขึ้นร้อยละ 23.66
และเหล็กแผ่นเคลือบสังกะสีแบบจุ่มร้อน เพิ่มขึ้นร้อยละ 22.98
โดยเหล็กที่มีการนำเข้ามามีมูลค่ามากในช่วงนี้เป็นเหล็กชนิดคุณภาพพิเศษซึ่งใช้ในอุตสาหกรรมต่อเนื่อง
เช่น ยานยนต์ สำหรับเหล็กเส้นซึ่งใช้ในอุตสาหกรรมก่อสร้างจะใช้เหล็กเกรดธรรมดา
ซึ่งผลิตได้เองในประเทศ
ผลิตภัณฑ์ที่มีมูลค่าการนำเข้าลดลงมากที่สุดเมื่อเทียบกับช่วงเดียวกันของปีก่อน ได้แก่
เหล็กแผ่นเคลือบโครเมี่ยม ลดลงร้อยละ 34.63 ผลิตภัณฑ์เหล็กแผ่นหนารีดร้อน ลดลงร้อยละ
13.27 และท่อเหล็กมีตะเข็บ ลดลงร้อยละ 14.90

สำหรับผลิตภัณฑ์ที่มูลค่าการนำเข้ามากที่สุด 3 อันดับแรกในปี 2555 ได้แก่
เหล็กแผ่นเคลือบสังกะสีแบบจุ่มร้อน มีมูลค่า 55,625 ล้านบาท รองลงมาคือ เหล็กแท่งแบน มีมูลค่า
49,849 ล้านบาท และเหล็กแผ่นบางรีดร้อนชนิดผ่านการกัดล้างและชุบน้ำมัน มีมูลค่า 35,090
ล้านบาท รายละเอียดตามตารางที่ 2

ตารางที่ 2 : ปริมาณและมูลค่าการนำเข้าเหล็กและเหล็กกล้าที่สำคัญปี 2555 เทียบกับปี 2554

  ------------------------------------------- ------------ --------- ------------ --------- ------------------ -------- ----------------
  ผลิตภัณฑ์                                      ปี 2555                 ปี 2554                 อัตราการเปลี่ยนแปลง            ตลาดนำเข้าที่สำคัญ
                                                                                            (ร้อยละ)                     

                                              ปริมาณ        มูลค่า      ปริมาณ        มูลค่า      ปริมาณ              มูลค่า     

  ผลิตภัณฑ์เหล็กกึ่งสำเร็จรูป                                                                                                   รัสเซีย

  (Semi-finished Products)                    3,989,754    74,936    3,304,196    65,439    20.75              14.51    

  - เหล็กแท่งเล็ก (Billet)                       1,094,908    21,136    1,141,369    22,478    -4.07              -5.97    รัสเซีย ,บราซิล

  - เหล็กแท่งแบน (Slab)                         2,680,879    49,849    2,030,194    40,310    32.05              23.66    รัสเซีย,บราซิล

  - อื่นๆ (Other)                               213,967      3,951     132,633      2,651     61.32              49.04    จีน ไต้หวัน

  เหล็กทรงยาว (Long Products)                  592,853      19,006    613,839      19,184    -3.42              -0.93    ญี่ปุ่น

  - เหล็กเส้น (Bar)                             283,356      9,595     258,804      8,746     9.49               9.71     ญี่ปุ่น เกาหลีใต้

  - เหล็กโครงสร้างรูปพรรณรีดร้อน (HR sections)     20,721       764       26,039       808       -20.42             -5.45    ญี่ปุ่น จีน ออสเตรเลีย

  - เหล็กลวด (Wire rods)                       288,776      8,647     328,997      9,629     -12.23             -10.20   ญี่ปุ่น จีน

  เหล็กทรงแบน (Flat Products)                  3,696,333    105,670   5,811,461    185,812   -36.40             -43.13   ญี่ปุ่น

  เหล็กแผ่นรีดร้อน (Hot-Rolled Flat Products)     2,706,745    68,136    2,463,931    64,634    9.85               5.42     ญี่ปุ่น

  - เหล็กแผ่นหนารีดร้อน (HR plate)                254,631      4,824     183,520      6,388     38.75              -24.48   ญี่ปุ่น เกาหลีใต้

  - เหล็กแผ่นบางรีดร้อน (HR sheet)                1,324,922    28,222    1,243,604    29,499    6.54               -4.33    ญี่ปุ่น ออสเตรเลีย

  - เหล็กแผ่นบางรีดร้อนชนิดผ่านการกัดล้างและชุบน้ำมัน(HR 1,227,192    35,090    1,036,807    28,748    18.36              22.06    ญี่ปุ่น เกาหลีใต้
  sheet P&O)                                                                                                            

  เหล็กแผ่นรีดเย็น (Cold-Rolled Flat Products)    989,588      37,534    911,804      36,875    8.53               1.79     ญี่ปุ่น

  - เหล็กแผ่นรีดเย็น (CR carbon steel)            837,385      23,853    766,806      23,654    9.20               0.84     ญี่ปุ่น เกาหลีใต้

  - เหล็กแผ่นรีดเย็นไร้สนิม (CR stainless steel)    152,203      13,681    144,998      13,221    4.97               3.48     ญี่ปุ่น จีน

  เหล็กแผ่นเคลือบ (Coated Steel Products)        2,696,025    91,138    2,435,727    84,303    10.69              8.11     ญี่ปุ่น เกาหลีใต้

  - เคลือบสังกะสีแบบจุ่มร้อน (Galv. Sheet (HDG))    1,712,427    55,625    1,395,629    45,231    22.70              22.98    ญี่ปุ่น เกาหลีใต้

  - เคลือบสังกะสีด้วยไฟฟ้า (Galv. Sheet (EG))      154,492      4,575     150,363      5,002     2.75               -8.54    ญี่ปุ่น เกาหลีใต้

  - เคลือบดีบุก (Tin Plate)                      189,301      6,923     193,049      7,442     -1.94              -6.97    จีน เกาหลีใต้

  - เคลือบโครเมียม (Tin free)                   57,745       2,127     71,681       3,254     -19.44             -34.63   เกาหลีใต้ จีน

  - อื่นๆ (Other)                               582,060      21,887    625,005      23,374    -6.87              -6.36    ญี่ปุ่น จีน

  ท่อเหล็ก (Pipe)                               451,365      29,999    542,987      32,616    -16.87             -8.02    ญี่ปุ่น จีน

  - ท่อเหล็กไร้ตะเข็บ (Pipe-Seamless)             266,086      18,416    298,100      19,005    -10.74             -3.10    ญี่ปุ่น จีน

  - ท่อเหล็กมีตะเข็บ (Pipe-Welded)                185,279      11,583    244,797      13,611    -24.31             -14.90   ญี่ปุ่น จีน

  รวม                                         11,426,330   320,749   10,272,393   303,050   11.23              5.84     ญี่ปุ่น รัสเชีย
  ------------------------------------------- ------------ --------- ------------ --------- ------------------ -------- ----------------

การส่งออก มูลค่าและปริมาณการส่งออกเหล็กและเหล็กกล้าที่สำคัญในปี 2555 มีจำนวนประมาณ
37,604 ล้านบาท และ 1,117,105 เมตริกตัน โดยมูลค่าและปริมาณการส่งออกลดลง ร้อยละ
-10.38 และ –2,576 ล้านบาท ตามลำดับ
ผลิตภัณฑ์ที่มีมูลค่าการส่งออกลดลงมากที่สุดเมื่อเทียบกับช่วงเดียวกันของปีก่อน ได้แก่ เหล็กแท่งแบน
ลดลงร้อยละ -99.88 เหล็กแผ่นเคลือบโครเมี่ยม ลดลง ร้อยละ -92.39 และเหล็กแท่งเล็ก
ลดลง ร้อยละ 84.82
ผลิตภัณฑ์ที่มีมูลค่าการส่งออกเพิ่มขึ้นมากที่สุดเมื่อเทียบกับช่วงเดียวกันของปีก่อน ได้แก่
เหล็กแผ่นเคลือบสังกะสีด้วยไฟฟ้า เพิ่มขึ้น ร้อยละ 283.92 ท่อเหล็กไร้ตะเข็บเพิ่มขึ้น ร้อยละ
136.98 เหล็กแผ่นรีดเย็น เพิ่มขึ้น ร้อยละ 48.48 โดยสาเหตุที่มูลค่าการส่งออกลดลง
เนื่องจากสถานการณ์เศรษฐกิจโลกที่ชะลอตัว ทำให้หลายประเทศส่งสินค้าเข้ามาแข่งขันกันมาก
ในตลาดโลก แม้ว่าในช่วงไตรมาส 4 ราคาเหล็กจะปรับตัวดีขึ้นจากช่วงก่อน
แต่ทิศทางยังคงไม่ชัดเจน และจากความต้องการใช้เหล็กของจีนที่ชะลอตัวลงนั้น
ยังคงส่งผลอย่างมากต่อประเทศต่างๆ ทั่วโลก
รวมถึงประเทศไทยที่มีสินค้าเหล็กจากจีนจำนวนมากไหลเข้ามาแข่งขันกับตลาดภายในประเทศ
โดยผู้ผลิตเหล็กจีนพยายามหาช่องทางในการส่งสินค้าเข้ามา
ซึ่งในหลายกรณีเป็นการแข่งขันที่ไม่เหมาะสมและสร้างผลในทางลบต่ออุตสาหกรรมภายในประเทศและมีการแข่งขันกันทางด้านราคา
จึงทำให้ไทยซึ่งโดยปกติไม่ได้เป็นประเทศที่เน้นการส่งออกผลิตภัณฑ์เหล็กอยู่แล้วมีมูลค่าการส่งออกที่ลดลง

สำหรับผลิตภัณฑ์ที่มีมูลค่าการส่งออกมากที่สุดในช่วงนี้ คือ เหล็กโครงสร้างรูปพรรณ มีมูลค่า 9,311
ล้านบาท ท่อเหล็กมีตะเข็บ มีมูลค่า 8,947 ล้านบาท และเหล็กแผ่นรีดเย็นไร้สนิม มีมูลค่า 5,356
ล้านบาท รายละเอียดตามตารางที่ 3

ตารางที่ 3 : ปริมาณและมูลค่าการส่งออกเหล็กและเหล็กกล้าที่สำคัญปี 2555 เทียบกับปี 2554

  ------------------------------------------- ----------- -------- ----------- -------- ------------------ -------- ----------------
  ผลิตภัณฑ์                                      ปี 2555               ปี 2554               อัตราการเปลี่ยนแปลง            ตลาดส่งออกที่สำคัญ
                                                                                        (ร้อยละ)                     

                                              ปริมาณ       มูลค่า     ปริมาณ       มูลค่า     ปริมาณ              มูลค่า     

  ผลิตภัณฑ์เหล็กกึ่งสำเร็จรูป (Semi-finished          50,483      941      164,745     3,196    -69.36             -2,255   ฟิลิปปินส์ เวียดนาม
  Products)                                                                                                         

  - เหล็กแท่งเล็ก (Billet)                       9,928       201      65,388      1,287    -84.82             -1,086   ฟิลิปปินส์ ไต้หวัน

  - เหล็กแท่งแบน (Slab)                         5           0        4,191       2        -99.88             -2       ลาว

  - อื่นๆ (Other)                               40,550      740      95,166      1,907    -57.39             -1,167   ฟิลิปปินส์

  เหล็กทรงยาว (Long Products)                  551,892     13,169   601,548     14,436   -8.25              -1,267   มาเลเซีย

  - เหล็กเส้น (Bar)                             128,919     3,065    107,045     2,430    20.43              635      ลาว สิงคโปร์

  - เหล็กโครงสร้างรูปพรรณรีดร้อน (HR sections)     388,457     9,311    429,606     10,421   -9.58              -1,110   มาเลเซีย สิงคโปร์

  - เหล็กลวด (Wire rods)                       34,516      793      64,898      1,585    -46.81             -792     สิงคโปร์ เวียดนาม

  เหล็กทรงแบน (Flat Products)                  154,041     7,350    257,701     11,366   -40.22             -4,016   เวเนซูเอล่า

  เหล็กแผ่นรีดร้อน (Hot-Rolled Flat Products)     36,458      872      66,968      1,658    -45.56             -786     สิงคโปร์
                                                                                                                    ซาอุดิอาระเบีย

  - เหล็กแผ่นหนารีดร้อน (HR plate)                13,519      337      34,413      850      -60.72             -513     สิงคโปร์
                                                                                                                    สหรัฐอเมริกา

  - เหล็กแผ่นบางรีดร้อน (HR sheet)                16,737      392      24,177      612      ,-30.77            -220     ซาอุดิอาระเบีย
                                                                                                                    เวียดนาม

  - เหล็กแผ่นบางรีดร้อนชนิดผ่านการกัดล้างและชุบน้ำมัน(HR 6,202       143      8,378       196      -25.97             -53      มาเลเซีย
  sheet P&O)                                                                                                        

  เหล็กแผ่นรีดเย็น (Cold-Rolled Flat Products)    117,583     6,478    92,268      6,051    27.44              427      อินโดนีเซีย

  - เหล็กแผ่นรีดเย็น (CR carbon steel)            38,969      1,122    26,246      760      48.48              362      เอธิโอเปีย พม่า

  - เหล็กแผ่นรีดเย็นไร้สนิม (CR stainless steel)    78,614      5,356    66,022      5,291    19.07              65       อินโดนีเซีย

  เหล็กแผ่นเคลือบ (Coated Steel Products)        90,093      3,523    98,465      3,657    -8.50              -134     พม่า

  - เคลือบสังกะสีแบบจุ่มร้อน (Galv. Sheet (HDG))    40,864      1,484    38,290      1,404    6.72               80       พม่า มาเลเซีย

  - เคลือบสังกะสีด้วยไฟฟ้า (Galv. Sheet (EG))      4,369       120      1,138       37       283.92             83       จีน พม่า

  - เคลือบดีบุก (Tin Plate)                      2,302       145      2,726       139      -15.56             6        เวียดนาม ลาว

  - เคลือบโครเมียม (Tin free)                   328         36       4,312       175      -92.39             -139     ลาว มาเลเซีย

  - อื่นๆ (Other)                               42,230      1,738    51,999      1,902    -18.79             -164     พม่า เวียดนาม

  ท่อเหล็ก (Pipe)                               270,596     12,321   222,430     11,182   21.65              1,139    เวเนซูเอล่า

  - ท่อเหล็กไร้ตะเข็บ (Pipe-Seamless)             56,548      3,374    23,862      2,509    136.98             865      สหรัฐอเมริกา พม่า

  - ท่อเหล็กมีตะเข็บ (Pipe-Welded)                214,048     8,947    198,567     8,673    7.80               274      เวเนซูเอล่า
                                                                                                                    มาเลเซีย

  รวม                                         1,117,105   37,604   1,246,424   40,180   -10.38             -2,576   มาเลเซีย
                                                                                                                    สหรัฐอเมริกา
  ------------------------------------------- ----------- -------- ----------- -------- ------------------ -------- ----------------

ที่มาตารางที่ 1,2 และ 3 : สถาบันเหล็กและเหล็กกล้าแห่งประเทศไทย

จากข้อมูลดังกล่าว แสดงให้เห็นว่าตลอดห่วงโซ่อุปทาน (Supply Chain)
ของอุตสาหกรรมเหล็กมีการจับคู่ธุรกิจ (Business Matching)
ตั้งแต่ฝั่งวัตถุดิบต้นทางและจนถึงฝั่งตลาดผู้ใช้ปลายทางทั่งในอุตสาหกรรมเหล็กและอุตสาหกรรมต่อเนื่องที่นำเหล็กไปใช้งาน
โดยลักษณะการค้าทั้งภายในประเทศและระหว่างประเทศ
อย่างไรก็ตามการจับคู่ธุรกิจในช่วงที่ผ่านมาส่วนใหญ่เกิดจากความพยายามของผู้ผลิตเหล็กที่ต้องจัดหาวัตถุดิบที่ได้ทั้งคุณภาพและปริมาณตลอดจนต้องแสวงหาตลาดรองรับ
แต่

จากระแสโลกปัจจุบัน ซึ่งเป็นโลกในยุคโลกาภิวัตน์
ส่งผลให้การทำธุรกิจไม่ได้จำกัดอยู่เฉพาะภายในประเทศเพียงอย่างเดียวเท่านั้น
แต่ได้เกิดการรวมกลุ่มการค้าในรูปแบบของกลุ่มภูมิภาค
กลุ่มทางการค้าทั้งในรูปแบบทวิภาคีและพหุภาคี อาทิเช่น การทำ FTA ระหว่างประเทศต่างๆ
หรือภูมิภาคต่างๆ เป็นต้น
ทั้งนี้เพื่อสร้างประโยชน์ให้เกิดขึ้นมากที่สุดในการต่อรองและการปกป้องทางการค้าแก่กลุ่มของตน
โดยเฉพาะอย่างยิ่งกรอบข้อตกลงประชาคมเศรษฐกิจอาเซียน (ASEAN Economic Community :
AEC) ซึ่งจะมีผลบังคับใช้ในปี 2558
อุตสาหกรรมเหล็กถือเป็นหนึ่งในอุตสาหกรรมที่ต้องเข้าสู่ยุคโลกาภิวัตน์โดยปริยาย
เนื่องจากเหล็กกลายเป็นผลิตภัณฑ์หนึ่งที่ถูกบรรจุไว้ในหลายๆ ข้อตกลงที่ไทยได้ทำไว้กับประเทศต่างๆ
ซึ่งถือได้ว่าเป็นการสร้างโอกาสทางการค้าในเวทีระหว่างประเทศให้เพิ่มมากขึ้น
แต่ก็เพิ่มความเสี่ยงในการที่จะถูกทุ่มตลาดจากประเทศที่มีความสามารถและต้นทุนในการผลิตที่ต่ำกว่าได้เช่นกัน
ผู้ประกอบการอุตสาหกรรมเหล็กไทยจึงจำเป็นอย่างยิ่งที่จะต้องปรับตัว โดยการมุ่งสร้างผลิตภาพ
(Productivity) ให้เกิดขึ้นอย่างจริงจัง ตลอดทั้งห่วงโซ่อุปทาน ตั้งแต่วัตถุดิบจนถึงตลาด
เพื่อให้สามารถแข่งขันได้ในเวทีระหว่างประเทศได้

3.4 กลยุทธ์การตลาด

1) กลยุทธ์ด้านผลิตภัณฑ์และบริการ (Product and Service)

กลุ่มบริษัทมีความตระหนักถึงสภาวะตลาดและความต้องการที่แตกต่างกันของผู้บริโภค
จึงมีผลิตภัณฑ์เหล็กที่หลากหลาย
และมีนโยบายที่จะเพิ่มประเภทของผลิตภัณฑ์เพื่อตอบสนองความต้องการของลูกค้าให้มากยิ่งขึ้น
เพื่อให้ลูกค้าสามารถซื้อหาผลิตภัณฑ์เหล็กทุกประเภทที่ต้องการได้จากบริษัทที่เดียวโดยไม่จำเป็นต้องสั่งซื้อจากผู้ผลิตหลายแห่ง
ซึ่งผลิตภัณฑ์ของกลุ่มบริษัทมีครอบคลุมตั้งแต่เหล็กม้วน เหล็กแผ่น เหล็กโครงสร้างรูปพรรณ ท่อเหล็ก
และเหล็กเส้น การที่บริษัทมีผลิตภัณฑ์ที่หลากหลายดังกล่าวนี้
ทำให้กลุ่มบริษัทมีความได้เปรียบด้านการใช้วัตถุดิบ
เนื่องจากวัตถุดิบหลักที่ใช้สำหรับการผลิตเหล็กรูปพรรณ คือ เหล็กแผ่นรีดร้อนชนิดม้วน
สามารถใช้ในการผลิตสินค้าของกลุ่มบริษัทในส่วนของเหล็กรูปพรรณได้เกือบทุกประเภท นอกจากนี้
ยังทำให้กลุ่มบริษัทมีส่วนสูญเสียที่เกิดจากการผลิตน้อยลงด้วย
เนื่องจากเหล็กส่วนที่เหลือจากการตัดเพื่อทำผลิตภัณฑ์ชนิดหนึ่งอาจนำไปใช้ทำผลิตภัณฑ์อีกชนิดหนึ่งได้
สำหรับเหล็กเส้นซึ่งเป็นผลิตภัณฑ์ที่สร้างรายได้หลักให้แก่กลุ่มบริษัท
จะถูกผลิตตามมาตรฐานอุตสาหกรรม (มอก.)
และมีหลากหลายขนาดให้ลูกค้าได้เลือกซื้อตามความต้องการใช้งาน ทั้งนี้ จากการเข้าลงทุนในบริษัท
บี อาร์ พี สตีล จำกัด
ทำให้บริษัทสามารถผลิตเหล็กเส้นชนิดเกลียวรับแรงดึงสูงได้ตามมาตรฐานต่างประเทศ
และเป็นผลให้กลุ่มบริษัทเป็นผู้ผลิตเหล็กแรงดึงสูงชนิดเกลียวเพียงรายเดียวในประเทศและรายเดียวในเอเชีย
และในปี 2554 ซึ่งโครงการ Green Mill จะเริ่มดำเนินการผลิตได้
จะทำให้บริษัทมีโรงงานผลิตวัตถุดิบเพื่อรองรับการรีดเหล็กทรงยาวได้
ด้วยปัจจัยดังกล่าวเหล่านี้จะช่วยให้กลุ่มบริษัทสามารถตอบสนองความต้องการของลูกค้าได้มากขึ้น

นอกจากความหลากหลายของผลิตภัณฑ์แล้ว
บริษัทยังเน้นการตรวจสอบคุณภาพของผลิตภัณฑ์ให้เป็นไปตาม
มาตรฐานและรายละเอียดที่ลูกค้ากำหนด มีการส่งมอบสินค้าที่ตรงต่อเวลาและเชื่อถือได้
ซึ่งเป็นปัจจัยสำคัญในการให้บริการแก่ลูกค้า รวมถึงมีการติดตามผลการจัดส่งและคุณภาพของผลิตภัณฑ์
เพื่ออำนวยความสะดวก สร้างความประทับใจ และสร้างความสัมพันธ์อันดีกับลูกค้า

นอกจากนี้ บริษัทยังเน้นผลิตสินค้าที่อยู่ในความต้องการของตลาดเป็นหลัก
โดยบริษัทจะคาดการณ์ว่าสินค้าชนิดใดจะเป็นที่ต้องการของตลาดและมีแนวโน้มราคาที่ดี
จึงจะผลิตสินค้าดังกล่าวในปริมาณมากเพื่อให้เกิดการประหยัดต่อขนาด
และจากการที่บริษัทมีความชำนาญในการบริหารสินค้าคงคลัง สำหรับสินค้าที่เป็นที่นิยมของตลาด
บริษัทจะวางแผนจัดหาวัตถุดิบให้ได้ปริมาณที่เพียงพอและมีระดับราคาที่เหมาะสม
เพื่อผลิตเป็นผลิตภัณฑ์ออกขายในช่วงที่มีความต้องการสูง
ส่วนสินค้าที่ไม่ค่อยเป็นที่นิยมของตลาดมากนัก
บริษัทจะทำการผลิตเมื่อมีคำสั่งซื้อสินค้าล่วงหน้าจากลูกค้าเท่านั้น

2) กลยุทธ์ด้านราคา (Price)

บริษัทกำหนดราคาสินค้าตามภาวะของอุปสงค์และอุปทานในตลาด
โดยมีนโยบายกำหนดราคาตามภาวะความต้องการสินค้า
รวมถึงราคาตลาดของสินค้าและวัตถุดิบเป็นเกณฑ์ นอกจากนี้
จะพิจารณาถึงแนวโน้มของภาวะตลาดและราคาในอนาคตเพื่อเป็นปัจจัยในการกำหนดราคาสินค้าด้วย
โดยบริษัทจะพยายามกำหนดราคาของผลิตภัณฑ์ให้เหมาะสมกับสภาวะตลาดและให้มีความสามารถในการแข่งขันได้
อย่างไรก็ตาม บริษัทจะไม่ใช้ราคาเป็นปัจจัยหลักในการแข่งขัน หากแต่จะเน้นที่คุณภาพของสินค้า
ความหลากหลายของผลิตภัณฑ์ และการให้บริการที่ดี เพื่อตอบสนองความต้องการของลูกค้าเป็นสำคัญ

3) กลยุทธ์ด้านการจำหน่ายและช่องทางการจำหน่าย (Place)

บริษัทบริหารช่องทางการจำหน่ายโดยยึดหลักระบบการตลาดในแนวดิ่ง (Vertically
Integrated Marketing Distribution System)
โดยการมีความสัมพันธ์อันดีกับลูกค้าและพันธมิตรในการกระจายผลิตภัณฑ์ของบริษัท ทั้งนี้
บริษัทมีการร่วมมือกันทางการตลาดระหว่างผู้ดำเนินการในช่องทางการจัดจำหน่าย ได้แก่ ผู้ผลิต
ผู้ค้าส่ง และผู้ค้าปลีก ซึ่งจะช่วยให้บริษัทสามารถประหยัดค่าใช้จ่ายทางการตลาด
มีอำนาจต่อรองมากขึ้น และยังช่วยลดขั้นตอนในการจัดจำหน่ายบางขั้นตอนที่ซ้ำซ้อนกัน
ทำให้การจัดจำหน่ายและการกระจายสินค้าเป็นไปอย่างมีประสิทธิภาพมากขึ้น

4) กลยุทธ์ด้านการส่งเสริมการขาย (Promotion)

บริษัทมีวัตถุประสงค์ในการดำเนินธุรกิจเพื่อให้ลูกค้าได้รับประโยชน์อย่างเป็นที่น่าพอใจ
โดยบริษัทจะมอบส่วนลดหรือยืดระยะเวลาชำระเงินให้แก่ลูกค้ารายใหญ่ที่มีการสั่งซื้อในปริมาณมาก
หรือมีฐานะการเงินและประวัติการชำระเงินที่ดี ทั้งนี้
บริษัทจะจัดส่งผลิตภัณฑ์ที่มีคุณภาพตามที่ลูกค้าต้องการให้แก่ลูกค้าถึงสถานที่ที่ลูกค้ากำหนด
เพื่อเป็นการลดความเสี่ยงด้านการจัดหาและจัดส่งผลิตภัณฑ์ให้กับลูกค้า
ซึ่งช่วยให้ลูกค้าสามารถควบคุมต้นทุนได้ง่ายขึ้น
และยังเป็นการช่วยพัฒนาความสัมพันธ์อันดีระหว่างลูกค้ากับบริษัทอีกด้วย

3.5 ลักษณะลูกค้า

ลูกค้าของบริษัทส่วนใหญ่เป็นลูกค้าประเภทผู้ค้าส่ง (Wholesalers)
ซึ่งจะซื้อผลิตภัณฑ์เหล็กของบริษัทเพื่อจำหน่ายต่อให้แก่กลุ่มลูกค้ารายอื่นๆ เช่น
ร้านค้าวัสดุก่อสร้างทั่วไป ผู้รับเหมาก่อสร้าง หรือลูกค้าทั่วไปตามบ้านเรือน อีกทอดหนึ่ง
ซึ่งตัวแทนจำหน่ายวัสดุก่อสร้างเหล่านี้มีส่วนช่วยในการกระจายสินค้าของบริษัทออกไปยังพื้นที่ในต่างจังหวัด
ทั้งนี้สัดส่วนมูลค่าการจำหน่ายผลิตภัณฑ์ต่อยอดขายรวมให้กับลูกค้าในแต่ละกลุ่มในระหว่าง ปี 2553 -
2555 สามารถสรุปได้ดังนี้

  ------------------ ------------ -------- -------- --- ------------ -------- --------
  ประเภทของลูกค้า      เฉพาะกิจการ                         รวมบริษัทย่อย            

                     2553         2554     2555         2553         2554     2555

  ผู้ค้าส่ง (Wholesaler) 99.45%       99.92%   97.62%       99.56%       99.89%   99.87%

  ลูกค้าโครงการ        -            -        -            -            -        -

  ลูกค้าอื่นๆ            0.55%        0.08%    2.38%        0.44%        0.11%    0.13%

  รวม                100%         100%     100%         100%         100%     100%
  ------------------ ------------ -------- -------- --- ------------ -------- --------

รายได้จากลูกค้ารายใหญ่ 10 อันดับแรกของบริษัทในปี 2553 – 2555 คิดเป็นประมาณร้อยละ 50,
ร้อยละ 62 และร้อยละ 69 ของยอดขายรวมตามลำดับ
โดยไม่มีการจำหน่ายสินค้าให้กับลูกค้ารายใดรายหนึ่งในสัดส่วนเกินร้อยละ 30 ของยอดขายรวม
บริษัทฯ ยังคงยึดนโยบายที่จะขยายฐานลูกค้าให้กว้างขึ้นโดยไม่พึ่งพิงลูกค้ารายใดรายหนึ่ง

การขายสินค้าให้แก่ลูกค้าของกลุ่มบริษัทมีทั้งการขายเป็นเงินสด
และการให้ระยะเวลาชำระเงินแก่ลูกค้า โดยพิจารณาจากความสัมพันธ์ทางการค้า
ระยะเวลาในการซื้อ-ขายกับบริษัท และประวัติในการชำระหนี้
โดยจะต้องมีประวัติการชำระเงินอยู่ในเกณฑ์ที่ดี
ทั้งนี้บริษัทให้เครดิตแก่ลูกค้าที่แตกต่างกันตามหลักในการพิจารณาเครดิตของบริษัทฯ
ซึ่งเครดิตที่ลูกค้าแต่ละรายได้รับนั้นจะไม่เกิน 120 วัน
โดยปัจจุบันกลุ่มลูกค้าหลักของบริษัทเป็นผู้ค้าส่งผลิตภัณฑ์เหล็กในกรุงเทพและปริมณฑล
บริษัทยังมีการขยายตลาดไปสู่กลุ่มลูกค้าในต่างประเทศเพิ่มขึ้นอีกด้วย

3.6 การจัดหาวัตถุดิบและผลิตภัณฑ์

1) วัตถุดิบ

วัตถุดิบหลักที่ใช้ในการผลิตเหล็กเส้นกลมและเหล็กเส้นข้ออ้อย คือ เหล็กแท่งยาว (Billet)
และวัตถุดิบหลักที่ใช้ในการผลิตเหล็กรูปพรรณ คือ เหล็กแผ่นรีดร้อนชนิดม้วน (Hot Rolled Coil)
และอีกก้าวสำคัญของกลุ่มบริษัทในการเป็นผู้ผลิตเหล็กแท่งยาว (Billet) ได้เป็นผลสำเร็จ ภายใต้
โครงการ Green Mill ซึ่งวัตถุดิบที่สำคัญในการผลิตคือ เศษเหล็ก (Scrap)
กลุ่มบริษัทได้มีการจัดหาเศษเหล็กทั้งในประเทศ และต่างประเทศ
เพื่อเป็นวัตถุดิบในการผลิตเหล็กแท่ง โดยในปี 2553-2555
มีรายละเอียดของแหล่งวัตถุดิบของกลุ่มบริษัทมีดังนี้

(หน่วย : ล้านบาท)

  -------------------- ------------ ------- -------- ------- ------- ------- ------------ ------- -------- ------- -------- -------
  วัตถุดิบ                เฉพาะกิจการ                                            รวมบริษัทย่อย                                     

                       2553                 2554             2555            2553                 2554             2555     

                       มูลค่า         สัดส่วน   มูลค่า     สัดส่วน   มูลค่า    สัดส่วน   มูลค่า         สัดส่วน   มูลค่า     สัดส่วน   มูลค่า     สัดส่วน

   ต่างประเทศ                                                                                                                

  - เหล็กแท่งเล็ก         1,882        26%     1,634    14%     1,786   18%     1,882        23%     1,634    12%     1,786    14%
  (Billet)                                                                                                                  

  - เหล็กแผ่นรีดร้อนชนิดม้วน -            -       -        -       205     2%      -            -       -        -       205      2%
  (HRC)                                                                                                                     

  - เศษเหล็ก (Scrap)    -            -       5        0%      5       0%      -            -       982      7%      2,328    18%

  รวมต่างประเทศ         1,882        26%     1,639    14%     1,996   20%     1,882        23%     2,616    19%     4,319    34%

   ในประเทศ                                                                                                                 

  - เหล็กแท่งเล็ก         1,902        27%     4,595    40%     5,535   56%     2,818        35%     5,313    39%     3,752    29%
  (Billet)                                                                                                                  

  - เหล็กแผ่นรีดร้อนชนิดม้วน 3,339        47%     5,212    46%     2,333   24%     3,339        42%     5,212    39%     2,333    18%
  (HRC)                                                                                                                     

  - เศษเหล็ก (Scrap)    -            -       -        -       33      0%      -            -       342      3%      2,527    19%

  รวมในประเทศ          5,241        74%     9,807    86%     7,901   80%     6,157        77%     10,867   81%     8,612    66%

  รวม                  7,123        100%    11,446   100%    9,897   100%    8,039        100%    13,483   100%    12,931   100%
  -------------------- ------------ ------- -------- ------- ------- ------- ------------ ------- -------- ------- -------- -------

เหล็กแท่งยาว หรือ บิลเล็ต ถือเป็นวัตถุดิบหลักที่กลุ่มบริษัท นำมาผลิตเหล็กทรงยาว อาทิเช่น
เหล็กเส้นกลม เหล็กเส้นข้ออ้อย โดยกลุ่มบริษัทมีนโยบายจัดเก็บวัตถุดิบประมาณ 60 วัน
เพื่อให้มีวัตถุดิบเพียงพอสำหรับการนำเข้าสู่ระบบการผลิตได้อย่างต่อเนื่อง สำหรับราคาซื้อขาย
Billet นั้น จะอ้างอิงราคาจากในตลาดโลกเป็นหลัก
ซึ่งจากการที่ผู้บริหารของกลุ่มบริษัทได้มีการติดตามสถานการณ์และข่าวสารในตลาดเหล็กโลกอย่างสม่ำเสมอ
ทำให้สามารถประเมินแนวโน้มราคาวัตถุดิบเพื่อใช้ในการวางแผนการสั่งซื้อได้ล่วงหน้า
รวมถึงการปรับเปลี่ยนนโยบายการจัดซื้อให้สอดคล้องกับสถานการณ์ที่อาจจะเปลี่ยนแปลงไป
และสายสัมพันธ์ทางธุรกิจในตลาดการค้าเหล็ก
ทำให้บริษัทได้รับความเชื่อถือและการสนับสนุนจากผู้ค้าในตลาดเหล็กด้วยดีเสมอมา
และอีกทั้งกลุ่มบริษัทสามารถผลิตเหล็กแท่งยาว (Billet) ได้ด้วยตนเอง ภายใต้โครงการ Green
Mill ซึ่งจะช่วยประหยัดด้านค่าขนส่งและด้านต้นทุนการผลิต ยิ่งไปกว่านั้น เหล็กแท่งยาว
(Billet) ของกลุ่มบริษัทสามารถที่จะนำไปผลิตผลิตภัณฑ์เหล็กคุณภาพสูงทั้งในระดับใช้งานทั่วไป
และระดับคุณภาพพิเศษ อาทิเช่น อุตสาหกรรมยานยนต์
ซึ่งเป็นอุตสาหกรรมที่ต้องการใช้เหล็กคุณภาพพิเศษในกระบวนการผลิตชิ้นส่วนต่างๆ ของรถยนต์

ในขณะที่การสั่งซื้อ HRC สำหรับปี 2555 นั้น บริษัททำการสั่งซื้อจากผู้ผลิตในประเทศเป็นส่วนใหญ่
แต่เนื่องจาก HRC บางไซด์ และบางเกรดที่บริษัทต้องการนั้น ตลาดในประเทศมีไม่เพียงพอ
บริษัทจึงจำเป็นต้องทำการสั่งซื้อจากต่างประเทศบางส่วน ในด้านของราคาของ HRC ที่สั่งซื้อนั้น
บริษัทพิจารณาจากราคาของตลาดในประเทศและต่างประเทศควบคู่กัน
ป้องกันการแกว่งของราคาวัตถุดิบที่จะนำมาใช้ เพื่อที่จะสามารถควบคุมต้นทุนการผลิตได้ โดย HRC
ที่บริษัทสั่งซื้อมาจากผู้จัดจำหน่ายทุกรายนั้น
ต้องมีคุณภาพและมาตรฐานตรงตามความต้องการของบริษัทอีกด้วย

และสำหรับโครงการ Green Mill วัตถุดิบหลักที่ใช้ในกระบวนการผลิต คือ เศษเหล็ก (Scrap)
โดยกลุ่มบริษัทได้ดำเนินการจัดหาเศษเหล็ก จากทั้งในประเทศ และต่างประเทศ
อีกทั้งยังมีการนำเศษเหล็กที่เกิดจากการบวนการผลิตของกลุ่มบริษัทกลับมาเป็นวัตถุดิบได้
เป็นการประหยัดต้นทุนการผลิตอีกทางหนึ่ง การสำรองสต็อกเศษเหล็ก
จะทำการสำรองในปริมาณที่สอดคล้องกับแผนการผลิตที่ได้วางเอาไว้
เพื่อให้สามารถป้อนวัตถุดิบเข้าสู่กระบวนการผลิตได้อย่างต่อเนื่อง
และเป็นการป้องกันการขาดแคลนวัตถุดิบได้

ทั้งนี้ ในการสั่งซื้อวัตถุดิบ บริษัทมีนโยบายในการสั่งซื้อวัตถุดิบไว้ล่วงหน้า โดยจะสั่งซื้อ Billet
ล่วงหน้าประมาณ 60 ถึง 90 วัน สั่งซื้อ HRC และ Scrap ไว้ล่วงหน้าประมาณ 30 ถึง 60 วัน
ตามราคา ปริมาณ และคุณภาพที่กำหนดและตกลงไว้
เพื่อให้บริษัทสามารถมั่นใจได้ว่าจะได้วัตถุดิบในปริมาณที่เพียงพอ และมีคุณภาพตามต้องการ

2) นโยบายสินค้าคงคลัง

นโยบายการบริหารวัตถุดิบและสินค้าคงคลังของบริษัทจะมีความยืดหยุ่น
และมิได้กำหนดปริมาณการสำรองไว้อย่างตายตัว
โดยผู้บริหารของบริษัทจะติดตามข้อมูลความเคลื่อนไหวของภาวะตลาดอย่างใกล้ชิดจากแหล่งต่างๆ
ไม่ว่าจะเป็นข้อมูลการซื้อขายในตลาดโลก งานวิจัยต่างๆ ที่เกี่ยวข้อง
การร่วมสนทนาหรือประชุมกับผู้จำหน่ายวัตถุดิบรายใหญ่
เพื่อวางแผนและกำหนดนโยบายการจัดซื้อวัตถุดิบให้เหมาะสมกับสภาวะตลาดในแต่ละขณะ
โดยร่วมมือกับฝ่ายโรงงานและการตลาดในการวางแผนการผลิตและจำหน่ายสินค้า
ซึ่งปัจจัยที่มีผลต่อการตัดสินใจเปลี่ยนแปลงปริมาณสินค้าคงคลังของบริษัทจะขึ้นอยู่กับสภาวะตลาด
อุปสงค์และอุปทาน ปริมาณวัตถุดิบในตลาด
รวมถึงอำนาจการต่อรองของผู้จำหน่ายวัตถุดิบและลูกค้าในขณะนั้นด้วย ทั้งนี้
การที่บริษัทมีการสำรองสินค้าคงคลังเพื่อช่วยให้สามารถส่งมอบสินค้าให้กับลูกค้าในทันที
ในขณะที่ผู้ประกอบการที่มีลักษณะการผลิตตามคำสั่งของลูกค้า (Made to Order) เพียงอย่างเดียว
อาจทำให้ลูกค้าต้องรอการสั่งซื้อวัตถุดิบและสั่งผลิตเป็นเวลานาน

3) อัตรากำลังการผลิต

+------------------------+-------------------------------+-------------+
| โรงงาน                 | ประเภทเครื่องจักร                | อัตร         |
|                        |                               | ากำลังการผลิต |
+------------------------+-------------------------------+-------------+
|                        |                               | (ตันต่อปี)     |
+------------------------+-------------------------------+-------------+
| เครื่องจักรผลิตเหล็กเส้น     |                               |             |
+------------------------+-------------------------------+-------------+
| (โรงรีดเหล็กเส้น -        | -   เครื่อ                      | 250,000     |
| กรุงเทพฯ (บางกระดี่))     | งจักรผลิตเหล็กเส้นและเหล็กเส้นข้ออ้อย |             |
+------------------------+-------------------------------+-------------+
| (โรงรีดเหล็กเส้น - ระยอง) | -   เครื่องจักรผลิตเหล็กเส้น        | 300,000     |
|                        |     เหล็กเส้นข้ออ้อย              |             |
|                        |     เหล็กเส้นชนิดเกลียวรับแรงดึงสูง  |             |
|                        |     และเหล็กเพลา               |             |
+------------------------+-------------------------------+-------------+
| รวม                    |                               | 550,000     |
+------------------------+-------------------------------+-------------+
| เครื่องจักรผลิตเหล็กรูปพรรณ  |                               |             |
+------------------------+-------------------------------+-------------+
| (โรงเหล็กรูปพรรณ –       | -   เครื่องสลิต (เหล็กม้วนแถบเล็ก)  | 75,000      |
| กรุงเทพฯ (บางกระดี่))     |                               |             |
+------------------------+-------------------------------+-------------+
| “                      | -   เครื่องตัดม้วนเหล็ก (เหล็กแผ่น)  | 82,500      |
+------------------------+-------------------------------+-------------+
| “                      | -   เครื่องตัด 6 เมตร            | 15,000      |
|                        |     (เหล็กแบนตัด)               |             |
+------------------------+-------------------------------+-------------+
| “                      | -   เครื่องพับ 6 เมตร            | 22,500      |
|                        |     (เหล็กรูปตัวซี)               |             |
+------------------------+-------------------------------+-------------+
| “                      | -   เครื่องรีดท่อ (ท่อเหล็ก)        | 59,400      |
+------------------------+-------------------------------+-------------+
| “                      | -   เครื่องรีดตัวซี (เหล็กรูปตัวซี)    | 93,240      |
+------------------------+-------------------------------+-------------+
| รวม                    |                               | 347,640     |
+------------------------+-------------------------------+-------------+
| โรงเตาหลอม - ระยอง     | -   เตาหลอมอาร์คไฟฟ้า (EAF)     | 500,000     |
|                        |                               |             |
| (โครงการ Green Mill)   |                               |             |
+------------------------+-------------------------------+-------------+
| รวม                    |                               | 500,000     |
+------------------------+-------------------------------+-------------+

โรงงานของกลุ่มบริษัท มีอยู่ 4 แห่ง แบ่งออกเป็น

1) โรงงานรีดเหล็กเส้น - กรุงเทพ (ถนนบางกระดี่)
เป็นโรงงานผลิตเหล็กเส้นกลมและเหล็กเส้นข้ออ้อย ที่ความหนาตั้งแต่ 6 มิลลิเมตร ถึง 16
มิลลิเมตร มีกำลังการผลิตอยู่ที่ 250,000 ตันต่อปี และยังมี

2) โรงผลิตเหล็กรูปพรรณ - กรุงเทพ (ถนนบางกระดี่) ซึ่งผลิตเหล็กตัวซี, เหล็กท่อ, เหล็กแผ่น
และเหล็กแบนตัด ซึ่งมีกลังการผลิตอยู่ที่ 347,640 ตันต่อปี

3) โรงงานรีดเหล็กเส้น - ระยอง เป็นโรงงานผลิตเหล็กเส้นกลมและเหล็กเส้นข้ออ้อย
ที่ความหนาตั้งแต่ 16 มิลลิเมตร ถึง 63.5 มิลลิเมตร
นอกจากนี้ยังผลิตเหล็กเส้นชนิดเกลียวรับแรงดึงสูง และเหล็กเพลา ด้วยกำลังการผลิตรวมประมาณ
300,000 ตันต่อปี

4) โรงเตาหลอม หรือ เตาหลอมอาร์คไฟฟ้า (Electronic Arc Furnace: EAF)
เป็นโรงหลอมเศษเหล็กเหลือใช้ ภายใต้โครงการ Green Mill ตั้งอยู่ที่จังหวัดระยอง
โรงหลอมดังกล่าวสามารถหลอมเศษเหล็กเหลือใช้เพื่อผลิตเหล็กแท่งยาว (Billet)
ซึ่งเป็นวัตถุดิบหลักในกระบวนการผลิตผลิตภัณฑ์เหล็กประเภทต่างๆ ด้วยกำลังการผลิตประมาณ
500,000 ตันต่อปี โดยได้เริ่มดำเนินการผลิตแล้ว ตั้งแต่เดือน กุมภาพันธ์ ปี 2555

โดยกระบวนการผลิตของกลุ่มบริษัทจะเป็นการประสานงานกัน 3 ฝ่ายที่เกี่ยวข้อง คือ ฝ่ายขาย
ฝ่ายจัดซื้อ และฝ่ายผลิต โดยฝ่ายขายเมื่อได้รับคำสั่งซื้อสินค้าจากลูกค้า
จะส่งคำสั่งผลิตสินค้าไปที่ฝ่ายผลิต
ซึ่งฝ่ายผลิตอาจผลิตมากกว่าจำนวนที่ลูกค้าสั่งซื้อได้หากพิจารณาว่าสินค้าประเภทดังกล่าวมีความต้องการในตลาด
เพื่อให้การผลิตก่อให้เกิดการประหยัดต่อขนาด (Economy of Scale) ทั้งนี้
ฝ่ายผลิตจะเป็นผู้พิจารณาถึงขนาดที่จะผลิต ระยะเวลาที่ใช้ในการผลิต
ปริมาณวัตถุดิบที่ต้องใช้และที่ต้องสั่งซื้อเพิ่มเติม แล้วจึงแจ้งให้ฝ่ายขายทราบ
ในขณะที่ฝ่ายจัดซื้อจะเป็นผู้ดำเนินการสั่งซื้อวัตถุดิบ
และตรวจสอบปริมาณสินค้าคงคลังว่ามีเพียงพอสำหรับการผลิตหรือไม่
โดยฝ่ายตรวจสอบคุณภาพจะเข้าไปตรวจสอบคุณภาพสินค้าในแต่ละขั้นตอนการผลิตตามแผนการตรวจสอบคุณภาพ
(Quality Control Plan)

ในส่วนของกระบวนการผลิต กลุ่มบริษัทมีการกำหนดขั้นตอนการทำงานไว้อย่างชัดเจน
โดยได้มีการปรับปรุงระบบการผลิตและนำเทคโนโลยีการผลิตพร้อมทั้งเครื่องจักรที่ทันสมัยมาใช้เพื่อพัฒนาประสิทธิภาพการผลิตและคุณภาพของสินค้า

ตารางแสดงกำลังการผลิตและอัตราการใช้กำลังการผลิตของบริษัทและบริษัทย่อยในช่วงปี 2553
ถึงปี 2555

  ------------------------ --------------------- ------------ --------- --------- --- ------------ --------- ---------
  กำลังการผลิตรวม                                  เฉพาะกิจการ                           รวมบริษัทย่อย             

                                                 2553         2554      2555          2553         2554      2555

  เหล็กเส้นและเหล็กเส้นข้ออ้อย                                                                                     

                           กำลังการผลิตเต็มที่ (ตัน)   250,000      250,000   550,000       550,000      550,000   550,000

                           ปริมาณการผลิตจริง (ตัน)   108,932      108,242   354,251       252,095      310,861   354,251

                           อัตราการใช้กำลังการผลิต   43.57%       43.30%    64.41%        45.84%       56.52%    64.41%

  เหล็กรูปพรรณ                                                                                                 

                           กำลังการผลิตเต็มที่ (ตัน)   301,020      324,330   347,640       301,020      324,330   347,640

                           ปริมาณการผลิตจริง (ตัน)   115,023      127,192   98,873        115,023      127,192   98,873

                           อัตราการใช้กำลังการผลิต   38.21%       39.22%    28.44%        38.21%       39.22%    28.44%

  เหล็กแท่งยาว (Billet)                                                                                        

                           กำลังการผลิตเต็มที่ (ตัน)   -            -         -             -            -         500,000

                           ปริมาณการผลิตจริง (ตัน)   -            -         -             -            -         279,651

                           อัตราการใช้กำลังการผลิต   -            -         -             -            -         55.93%
  ------------------------ --------------------- ------------ --------- --------- --- ------------ --------- ---------

3.7 ผลกระทบต่อสิ่งแวดล้อม

นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว
กลุ่มบริษัทยังให้ความสำคัญในการดูแลรักษาสิ่งแวดล้อม
เนื่องจากการดำเนินธุรกิจของกลุ่มบริษัทมีความเกี่ยวข้องกับกฎหมายและระเบียบต่างๆ
เกี่ยวกับสิ่งแวดล้อมซึ่งมีความเข้มงวดมาก
โดยกลุ่มบริษัทได้ปฏิบัติตามกฎหมายและระเบียบเกี่ยวกับสิ่งแวดล้อมที่เกี่ยวข้องดังกล่าวทั้งหมด
และยังคำนึงถึงผลกระทบทางสิ่งแวดล้อมและระเบียบที่เกี่ยวข้องเมื่อกลุ่มบริษัททำการคัดเลือกหรือปรับปรุงเทคโนโลยีหรืออุปกรณ์ที่ใช้ในโรงงาน
มีระบบบำบัดน้ำเสีย (Waste Water Treatment Unit)
ที่ออกแบบเฉพาะเพื่อใช้กับโรงงานของบริษัท
ซึ่งสามารถนำน้ำที่เสียหรือใช้แล้วกลับมาใช้ใหม่ในกระบวนการผลิตเหล็กเส้นหรือผลิตภัณฑ์อื่นๆ
ที่ต่อเนื่องอีกด้วย ทั้งนี้
โรงงานของกลุ่มบริษัทได้รับการตรวจสอบอย่างสม่ำเสมอภายใต้การควบคุมดูแลของกรมโรงงานอุตสาหกรรม
โดยผลการตรวจสอบสรุปได้ว่า สภาพโรงงานและสภาพแวดล้อมต่างๆ
ในบริเวณโรงงานอยู่ในเกณฑ์มาตรฐาน ไม่ก่อให้เกิดปัญหาใดๆ ต่อสภาพแวดล้อม

นอกจากนี้ กลุ่มบริษัทได้ดำเนินการในด้านการบริหารจัดการสิ่งแวดล้อม
โดยมุ่งเน้นในเรื่องการจัดการและการบำรุงรักษา
รวมทั้งปรับปรุงหน่วยบำบัดน้ำเสียและการแก้ไขขั้นตอนการควบคุมการทำงานของหน่วยบำบัดน้ำเสียและการบำบัดของเสียเพื่อให้ได้ตามเกณฑ์มาตรฐาน
โดยบริษัทได้รับการรับรองด้านการบริหารและจัดการสิ่งแวดล้อมมาตรฐาน ISO 14001:2004
จากบริษัท ยูไนเต็ด รีจิสตร้า ออฟ ซิสเท็มส์ (ประเทศไทย) จำกัด นับตั้งแต่เดือนมีนาคม 2549
อีกทั้งบริษัทยังมีการว่าจ้างผู้เชี่ยวชาญอิสระเพื่อทำการตรวจวัดคุณภาพสิ่งแวดล้อมทุกปี
ทั้งคุณภาพของอากาศ ความดังของเสียง ความเข้มของแสงสว่าง
ความร้อนบริเวรพื้นที่ทำงานหน้าแท่นรีด โดยจากรายงานผลการตรวจวัดคุณภาพสิ่งแวดล้อมปีล่าสุด
โดยบริษัท เฮลธ์ แอนด์ เอ็นไวเทค จำกัด เป็นผู้ทำการตรวจสอบให้กับบริษัท สรุปได้ดังนี้

1.  ผลการตรวจวัดคุณภาพอากาศจากปล่องระบายอากาศ พบว่าอยู่ในเกณฑ์มาตรฐาน

2.  ผลการตรวจวัดคุณภาพอากาศภายในสถานประกอบการ พบว่าอยู่ในเกณฑ์มาตรฐาน

3.  ผลการตรวจวัดระดับความดังของเสียง และปริมาณการสัมผัสเสียงสะสม พบว่าเกณฑ์มาตรฐาน

4.  ผลการตรวจวัดความเข้มของแสงสว่าง จำนวน 20 จุด พบว่าอยู่ในเกณฑ์มาตรฐาน

5.  ผลการตรวจวัดดัชนีความร้อนบริเวณพื้นที่ทำงานหน้าแท่นรีด พบว่าอยู่ในเกณฑ์มาตรฐาน

6.  ผลการตรวจวิเคราะห์คุณภาพน้ำเสียจากแหล่งกำเนิดต่างๆ พบว่าอยู่ในเกณฑ์มาตรฐาน

สำหรับบริษัทมิลล์คอน บูรพา จำกัด (เดิมชื่อ บจก. บี อาร์ พี สตีล) ซึ่งเป็นบริษัทย่อย
ได้รับการรับรองมาตรฐาน ISO 9001:2000 จากบริษัท BVQI จำกัด ในเดือนกันยายน 2541
นอกจากนี้ บริษัทย่อยยังมีการว่าจ้างผู้เชี่ยวชาญอิสระเพื่อทำการตรวจวัดคุณภาพสิ่งแวดล้อมทุกปี
โดยจากรายงานผลการตรวจวัดคุณภาพสิ่งแวดล้อมปีล่าสุด มีรายละเอียดดังนี้

1. บริษัท เฮลธ์ แอนด์ เอ็นไวเทค จำกัด ได้วิเคราะห์คุณภาพสิ่งแวดล้อม เมื่อวันที่ 29 ก.ย. -
5 ต.ค. 2555 ซึ่งสามารถสรุปผลการตรวจวัดวิเคราะห์คุณภาพสิ่งแวดล้อม
พบว่าอยู่ในเกณฑ์มาตรฐานที่กำหนด โดยมีรายละเอียดดังนี้

1.  คุณภาพอากาศ

  - คุณภาพอากาศจากปล่องระบาย พบว่าอยู่ในเกณฑ์มาตรฐาน

  - คุณภาพอากาศในบรรยากาศ พบว่าอยู่ในเกณฑ์มาตรฐาน

2. ระดับเสียง พบว่าระดับเสียงในพื้นที่ทำงานอยู่ในเกณฑ์มาตรฐาน

3. ความเข้มของแสงสว่าง พบว่าอยู่ในเกณฑ์มาตรฐาน

4. ความเข้มของแสงสว่าง พบว่าอยู่ในเกณฑ์มาตรฐาน

2.  บริษัท เฮลธ์ แอนด์ เอ็นไวเทค จำกัด โดยบริษัทได้ทำการตรวจสอบคุณภาพน้ำ ประจำปี
2555 รวมทั้งสิ้น 11 ครั้งดังนี้

- วันที่ 1 ก.พ. 2555

- วันที่ 15 มี.ค. 2555

- วันที่ 9 เม.ย. 2555

- วันที่ 15 พ.ค. 2555

- วันที่ 19 มิ.ย. 2555

- วันที่ 23 ก.ค. 2555

- วันที่ 15 ส.ค. 2555

- วันที่ 13 ก.ย. 2555

- วันที่ 19 ต.ค. 2555

- วันที่ 20 พ.ย. 2555

- วันที่ 20 ธ.ค. 2555

สรุปผลการตรวจระบบบำบัดน้ำเสีย ซึ่งวัดคุณภาพน้ำเสียทั้งก่อนเข้าและหลังออกจากระบบ จำนวน
11 ครั้ง โดยพบว่าอยู่ในเกณฑ์มาตรฐานที่กำหนด

3.9 งานที่ยังไม่ได้ส่งมอบ

ณ วันที่ 31 ธันวาคม 2555 กลุ่มบริษัทไม่มีงานคงค้างที่ยังมิได้ส่งมอบ